**Ministru kabineta noteikumu projekta „Grozījumi Ministru kabineta 2010. gada 17. augusta noteikumos Nr. 788 „Valsts izglītības informācijas sistēmas saturs, uzturēšanas un aktualizācijas kārtība””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija (turpmāk – ministrija) ir sagatavojusi Ministru kabineta noteikumu projektu „Grozījumi Ministru kabineta 2010. gada 17. augusta noteikumos Nr. 788 „Valsts izglītības informācijas sistēmas saturs, uzturēšanas un aktualizācijas kārtība”” (turpmāk – noteikumu projekts):1) saskaņā ar Augstskolu likuma 46.1 panta ceturtajā daļā noteikto deleģējumu;2) saskaņā ar likuma “Par iedzīvotāju ienākuma nodokli” 19. panta 10.1 daļu;3) Ministru kabineta 2011. gada 27. decembra noteikumiem Nr. 1036 “Kārtība, kādā valsts finansē profesionālās ievirzes sporta izglītības programmas”;4) saskaņā ar Ministru kabineta2015. gada 29. jūnijarīkojuma Nr. 331 apstiprinātā Izglītības attīstības pamatnostādņu 2014.-2020. gadam īstenošanas plānā 2015. – 2017.gadam noteiktā rīcības virziena 3.1. „Izglītības kvalitātes monitoringa sistēmas pilnveide” 3.1.5.„Valsts izglītības informācijas sistēmas pilnveide” un 3.1.7. „Vienotas augstākās izglītības informatīvās sistēmas izveide” uzdevumiem;5) saskaņā ar Ministru kabineta 2015. gada 29. jūnija rīkojuma Nr. 331 apstiprinātā Izglītības attīstības pamatnostādņu 2014.-2020. gadam īstenošanas plānā 2015. – 2017.gadam noteiktā rīcības virziena 3.4. “Izglītības starptautiskā konkurētspēja” 3.4.8. “Mācību un studiju starptautiskās mobilitātes, mācību un studiju starptautiskās prakses nodrošināšana” un 3.4.9. “Atbalsts ārvalstu studentiem augstākās izglītības iegūšanai Latvijā – stipendiju nodrošināšana ārvalstu studentiem” uzdevumiem;6) saskaņā ar Eiropas Parlamenta un Padomes 2008. gada 23. aprīļa Regulu (EK) Nr. 452/2008 “Par izglītības un mūžizglītības statistikas izveidi un pilnveidi” un 2013. gada 23. septembra Eiropas Komisijas Regulu Nr. 912/2013, ar ko attiecībā uz statistiku par izglītības un apmācības sistēmām īsteno Eiropas Parlamenta un Padomes Regulu (EK) Nr. 452/2008 par izglītības un mūžizglītības statistikas izveidi un pilnveidi;7) likuma “Par nekustamā īpašuma nodokli” 5. panta pirmā divi prim daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1) Augstskolu likuma 46.1 panta ceturtā daļa nosaka, ka Studējošo un absolventu reģistrā iekļaujamās informācijas apjomu un informācijas iesniegšanas kārtību, kā arī publiski pieejamās informācijas apjomu un publiskošanas kārtību nosaka Ministru kabinets. 2015. gadā projekta „Valsts izglītības informācijas sistēmas (turpmāk - VIIS) attīstība” (Vienošanās Nr. 3DP/3.2.2.1.1/14/IPIA/CFLA/001/001) ietvaros tika paplašināta VIIS augstākās izglītības sadaļa, izveidojot Studējošo un absolventu reģistru. Minētajā reģistrā ir paredzēts apkopot un centralizēti uzkrāt informāciju par augstākās izglītības iestādēs studējošajiem un personām, kas ieguvušas doktora zinātnisko grādu, t.sk. personu dati, dati par studiju uzsākšanu un pabeigšanu, dati par studējošajiem no ārvalstīm (mobilajiem) studentiem) utt. Vides aizsardzības un reģionālās attīstības ministrija kā par projektu atbildīgā iestāde 2016. gada 10. martā veiktajā funkcionalitātes pārbaudē secināja, ka: „studējošo reģistrs un datu apmaiņas risinājumi (manuālā studējošo reģistrēšana, datu imports, datu apmaiņa), lai nodrošinātu datu ievadīšanu un atjaunošanu studējošo reģistrā ir izstrādāti un darbojas produkcijas vidē. Pārbaudē secināts, ka šobrīd reģistrs netiek lietots, jo ministrijai kā Finansējuma saņēmējam jāveic grozījumi Ministra kabineta 2010. gada 17. augusta noteikumos Nr. 788 "Valsts izglītības informācijas sistēmas saturs, uzturēšanas un aktualizācijas kārtība", kuros plānots noteikt, ka augstskolām datu ievade studējošo reģistrā ir obligāta”.Izvērtējot datu apjoma samērīgumu, ministrija ņēma vērā tai skaitā Eiropas komisijas rekomendāciju projektu par absolventu monitoringu (pieejams <https://ec.europa.eu/education/sites/education/files/graduate-com-2017-249_en.pdf> ). EK rekomendāciju projekts paredz visām dalībvalstīm ieteikumu uzlabot kvalitatīvas informācijas pieejamību par absolventu darba tirgus iznākumiem. Dalībvalstīm apkopošanai ieteicamais datu apjoms iekļauj visu tiesību akta projektā ietverto informāciju, kā arī papildu informāciju, kuru ministrija šobrīd neiekļauj datu apjomā (studējošo un to ģimeņu sociāli ekonomiskie dati, darba līguma veids, apmierinātība ar karjeru u.c.). Līdz ar to tiesību aktā pieprasītais datu apjoms nav lielāks par ES vispārpieņemto praksi absolventu monitoringam un atbilst nepieciešamajam informācijas apjomam, lai informācija kalpotu norādītiem mērķiem (pierādījumos balstītas politikas izstrādei un ieviešanai augstākās izglītības jomā; sabiedrības informēšanai par rezultātiem, kas tika sasniegti ar publisko finansējumu augstākās izglītības jomā; potenciālo studējošo informēšanai par dažādu studiju programmu absolventu iznākumiem darba tirgū). Datu subjekts (studējošais vai absolvents) vispārējā kārtībā var vērsties pie sistēmas pārziņa (šajā gadījumā Izglītības un zinātnes ministrijas) ar iesniegumu brīvā formā, kurā norāda, kādi dati viņaprāt ir novecojuši, nepilnīgi, nepatiesi, pretlikumīgi apstrādāti vai arī tie nav nepieciešami apstrādes mērķim. Pārzinis likumā noteiktajā kārtībā sagatavos datu subjektam rakstveida atbildi un, izvērtējot iesniegumā minēto, precizēs vai lūgs datus precizēt to iesniedzēju, vai dzēsīs, ja tam būs pamats.Paredzot VIIS integrāciju ar Nacionālo zinātniskās darbības informācijas sistēmu un tādējādi ievērojot Valsts informācijas sistēmu likumu un nepalielinot slogu zinātniskajām institūcijām, IZM VIIS ievadāmos promocijas darba vadītāja personas koda datus paredzējusi izmantot zinātnisko institūciju pārskata sagatavošanai. Zinātnisko institūciju pārskatā iekļauj informāciju par zinātniskā personāla aizstāvētajiem un vadītajiem promocijas darbiem.Sakarā ar to, ka pašlaik Ministru kabineta 2010. gada 17. augusta noteikumos Nr. 788 „Valsts izglītības informācijas sistēmas saturs, uzturēšanas un aktualizācijas kārtība” (turpmāk – Noteikumi Nr. 788) nav iekļauta informācija par studējošiem un absolventiem, VIIS nav iespējas ievadīt informāciju par studējošajiem izsniegtajiem izglītības dokumentiem, atbilstoši Noteikumu Nr. 788 12. punktā noteiktajam (noteikumu projekta 3., 4., 5., 11., 12., 14., 15., 20., 21. un 22. punkts).2) Likuma “Par iedzīvotāju ienākuma nodokli” 19. panta 10.1 daļā noteikts, ka: „Izglītības un zinātnes ministrija katra mēneša pirmajā datumā Valsts ieņēmumu dienestam (turpmāk - VID) elektroniski nosūta informāciju par iepriekšējo mēnesi — par visām personām līdz 24 gadu vecumam, kuras iegūst vispārējo, profesionālo, augstāko vai speciālo izglītību, norādot personas - izglītojamā - vārdu, uzvārdu, personas kodu un datumu, kad persona uzņemta vai atskaitīta no mācībām vispārējās izglītības iestādē vai studijām profesionālās, augstākās vai speciālās izglītības iestādē”. Likuma Pārejas noteikumu 121. punkts nosaka, ka šā likuma 19. panta 10.1 daļa tiks piemērota, sākot ar 2017. gada 1. janvāri. Stājoties spēkā noteikumu projektam, augstskolas pirmo reiz sniegs datus par studējošiem 2018. gada 31. janvārī, un Ministrija šā likuma 19. panta 10.1 daļā minēto informāciju pirmo reizi par 2018. gada janvāri iesniedz VID 2018. gada 1. februārī.2017. gada 3. maijā stājas spēkā grozījumi likumā "[Par nekustamā īpašuma nodokli](https://likumi.lv/ta/id/43913-par-nekustama-ipasuma-nodokli)", kurā likuma 5. panta 1.2 daļa nosaka, ka:"(12) Nekustamā īpašuma nodokļa summa ir samazināma par 50 procentiem no aprēķinātās nodokļa summas, bet ne vairāk par 500 *euro*, par šā likuma 3. panta pirmās daļas 2. punktā minētajiem nekustamā īpašuma nodokļa objektiem - dzīvojamām mājām neatkarīgi no tā, vai tās ir vai nav sadalītas dzīvokļu īpašumos, dzīvojamo māju daļām, telpu grupām nedzīvojamās ēkās, kuru lietošanas veids ir dzīvošana, un tām piekritīgo zemi personai, ja šai personai (pašai vai kopā ar laulāto) vai tās laulātajam taksācijas gada 1. janvārī ir trīs vai vairāk bērni vecumā līdz 18 gadiem (arī aizbildnībā esoši vai audžuģimenē ievietoti bērni) vai bērni līdz 24 gadu vecumam, kuri iegūst vispārējo, profesionālo vai augstāko izglītību…" un pārejas noteikumi ar 70. punkts paredz, ka: “70. Grozījums šā likuma 5. panta 1.2 daļā attiecībā uz tās izteikšanu jaunā redakcijā stājas spēkā 2018. gada 1. janvārī”. Vienlaikus likuma "[Par nekustamā īpašuma nodokli](https://likumi.lv/ta/id/43913-par-nekustama-ipasuma-nodokli)" 5. panta trīs prim daļā noteikts, ka nekustamā īpašuma un personas atbilstība šā panta 1.2 daļā minētajiem kritērijiem tiek noteikta ar valsts informācijas sistēmu savietotāja starpniecību, pamatojoties uz datiem, kas reģistrēti attiecīgajās valsts informācijas sistēmās taksācijas gada 1. janvārī pulksten 24:00 un nepieciešamie dati šā panta 1.2 daļā noteiktā atvieglojuma piemērošanai tiek nodoti pašvaldībām ar valsts informācijas sistēmu savietotāja starpniecību (noteikumu projekta 20. punkts).3) Realizējot Izglītības attīstības pamatnostādņu 2014.-2020. gadam īstenošanas plāna 2015. – 2017. gadam noteikto rīcības virzienu 3.1. „Izglītības kvalitātes monitoringa sistēmas pilnveide” 3.1.5.„Valsts izglītības informācijas sistēmas pilnveide” 3.1.5. (1) „VIIS 3. kārtas projekta īstenošana saskaņā ar ERAF 2007.-2013. gada plānošanas periodā paredzētajiem līdzekļiem”. Minētais tika realizēts, 2015. gadā iesaistoties Eiropas Reģionālās attīstības fonda darbības programmas "Infrastruktūra un pakalpojumi" papildinājuma 3.2.2.1.1. apakšaktivitātes "Informācijas sistēmu un elektronisko pakalpojumu attīstība" projektā "Valsts izglītības informācijas sistēmas (VIIS) attīstība” (Vienošanās Nr. 3DP/3.2.2.1.1./14/IPIA/CFLA/001/001, kura sasniedzamais rezultāts ir paplašināt VIIS kā centrālās izglītības resora informācijas sistēmas funkcionalitāti, nodrošināt informācijas uzkrāšanu par augstākās izglītības iestādēs studējošajiem, elektronizējot izglītības pakalpojumus, attīstot VIIS datu apmaiņu ar citu iestāžu informācijas sistēmām, kā arī uzlabojot VIIS uzkrāto datu izguves iespējas, tādējādi sekmējot normatīvajos aktos un politikas plānošanas dokumentos fiksēto rīcības virzienu un mērķu izpildi (Ministru kabineta 2010. gada 10. augusta noteikumi Nr. 766 "Noteikumi par darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projektu iesniegumu atlases otro, trešo, ceturto un piekto kārtu") (noteikumu projekta 3., 4. un 5. punkts).4) Pamatnostādņu uzdevums 3.1.7. „Vienotas augstākās izglītības informatīvās sistēmas izveide” 3.1.7.(1) apakšuzdevums „Vienotas augstākās izglītības informatīvās sistēmas izveide, iekļaujot tajā akadēmiskā un zinātniskā personāla, studējošo, diplomu reģistru, kā arī akreditācijas vajadzībām nepieciešamo datubāzi” paredz, ka tiks veikti grozījumi Augstskolu likumā par grādu un kvalifikāciju ieguvušo personu monitoringa sistēmas izveidi pēc augstākās izglītības iestādes absolvēšanas. Papildus būs nepieciešams veikt grozījumus Ministru kabineta 2006. gada 2. maija noteikumos Nr. 348 “Kārtība, kādā augstskola un koledža iesniedz Izglītības un zinātnes ministrijā informāciju par savu darbību”, ar mērķi samazināt rakstiski nododamās informācijas apjomu un nodrošināt to kvalitāti un savlaicīgumu (noteikumu projekta 7., 12., 15., 16., 17. un 20. punkts).5) Pamatnostādņu 3.1.7. (2) apakšuzdevuma „Valsts izglītības informācijas sistēmas sasaiste ar Nodarbinātības valsts aģentūra (turpmāk - NVA) un VID datubāzēm, izmantojot Centrālās statistikas pārvaldes (turpmāk - CSP) datu apstrādes risinājumus, lai iegūtu visaptverošo informāciju par absolventu nodarbinātību pēc augstākās izglītības iestādes absolvēšanas” paredzēts, ka tiks veikta ministrijas, CSP, NVA un VID sadarbība informācijas apmaiņas jomā par grādu un kvalifikāciju ieguvušo personu nodarbinātību 10 gadus pēc augstākās izglītības iestādes absolvēšanas. Šādi dati sniegs pilnīgu informāciju sabiedrībai un potenciālajiem studējošajiem par ieguvumiem no augstākās izglītības noteiktajā jomā, nodrošinās politikas veidotājiem un akreditācijas ekspertiem objektīvu informāciju analīzei par personas nodarbinātību un karjeras attīstību laika gaitā. Sākotnējo datu sniedzējs paliek VID un NVA (kā paredzēts Augstskolu likuma 46.1 pantā), taču IZM izmantos CSP jau šobrīd pieejamus un aprobētus risinājumus iegūto datu apkopošanai. IZM datus par absolventiem tālākai apstrādei sniegs par pilnu kalendāro gadu, iekļaujot visu mēnešu absolventus. Ņemot vērā no Finanšu ministrijas saņemtus priekšlikumus, 01.08.2017. IZM iesniedza Saeimā likumprojektu ar priekšlikumu grozīt Augstskolu likuma 46.1panta trešo daļu: “Izteikt 46.1 panta trešo daļu šādā redakcijā:“(3) Studējošo un absolventu reģistrā iekļaujamos nepersonificētos datus sagatavo un iesniedz Centrālā statistikas pārvalde, apstrādājot personificētus datus par absolventiem no Studējošo un absolventu reģistra, personificētus datus no Valsts ieņēmumu dienesta par absolventu ienākumiem un nodarbinātību un personificētus datus no Nodarbinātības valsts aģentūras par absolventiem, kuriem piešķirts bezdarbnieka vai darba meklētāja statuss.”Nepersonificētus datus par absolventu nodarbinātību, ienākumiem un bezdarbu IZM saņems grupētus griezumos pēc absolvēšanas gada, augstskolas vai koledžas, studiju programmas koda, izglītības tematiskās jomas koda un studiju līmeņa koda (noteikumu projekta 16. un 23. punkts).6) Augstskolu likuma 45. panta otrajā daļā un 83. pantā noteikts, ka tiesības studēt augstskolā vai koledžā ir katram Latvijas pilsonim un Latvijas nepilsonim, kā arī ārzemniekam. Izpildot arī Ministru kabineta 2015. gada 29. jūnija rīkojuma Nr. 331 apstiprinātā Izglītības attīstības pamatnostādņu 2014.-2020. gadam īstenošanas plānā 2015. – 2017. gadam noteiktā rīcības virziena 3.4. “Izglītības starptautiskā konkurētspēja” 3.4.8. “Mācību un studiju starptautiskās mobilitātes, mācību un studiju starptautiskās prakses nodrošināšana” un 3.4.9. “Atbalsts ārvalstu studentiem augstākās izglītības iegūšanai Latvijā – stipendiju nodrošināšana ārvalstu studentiem” uzdevumus, valsts statistikā par augstāko izglītību ir jābūt iekļautai informācijai par studējošajiem no ārvalstīm (“mobiliem studentiem”). (noteikumu projekta 12. punkts).7) Saistībā ar to, ka ir augstākās izglītības iestādes, kuras bez augstākās izglītības programmām īsteno arī profesionālās vidējā līmeņa izglītības programmas, profesionālās izglītības programmas pēc vidējās izglītības ieguves, profesionālās tālākizglītības programmas un profesionālās pilnveides izglītības programmas, nepieciešams veikt grozījumus Noteikumos Nr. 788, lai iegūtu datus VIIS par šo izglītības programmu izglītojamajiem un pedagoģiskajiem darbiniekiem, kas piedalās izglītības programmu īstenošanas un mācību procesa nodrošināšanā (noteikumu projekta 9. un 13. punkts).8) Ministru kabineta 2011. gada 27. decembra noteikumos Nr.1036 “Kārtība, kādā valsts finansē profesionālās ievirzes sporta izglītības programmas” (turpmāk – Noteikumi Nr. 1036) ir noteikts, - lai nākamajā budžeta gadā saņemtu dotāciju (valsts budžeta līdzekļi akreditētās profesionālās ievirzes sporta izglītības iestādēs (turpmāk – izglītības iestāde) īstenotajās programmās paredzētajās stundās (sporta treniņos un sporta sacensībās) nodarbināto pedagogu darba samaksai un valsts sociālās apdrošināšanas obligātajām iemaksām), izglītības iestāde līdz kārtējā gada 1. oktobrim iesniedz ministrijā iesniegumu (2. pielikums), kuram, ievērojot Noteikumu 4.punktā noteikto, ir jāpievieno informāciju par kritēriju un nosacījumu izpildi iepriekšējā mācību gadā attiecīgajā grupā atbilstoši šo noteikumu 3., 4. un 5.pielikumam. Saskaņā ar Noteikumu Nr.1036 1. pielikuma 6. piezīmi izglītojamo, kurš ir izpildījis augstākas mācību treniņu grupas rezultativitātes kritērijus, var pārcelt uz atbilstošu grupu ar izglītības iestādes vadītāja rīkojumu.Noteikumi Nr. 788 šobrīd neparedz izglītības iestādēm ievadīt Noteikumos Nr.1036 1. pielikumā noteikto informāciju par izglītojamā kritēriju un nosacījumu izpildi iepriekšējā mācību gadā attiecīgajā grupā un izglītības iestādes vadītāja rīkojumu (datums, numurs) par pārcelšanu (ja tiek izpildīti augstākas mācību treniņu grupas rezultativitātes kritēriji). MK noteikumu Nr. 1036 1. pielikumā “Profesionālās ievirzes sporta izglītības iestāžu mācību treniņu grupu rezultativitātes kritēriji sportā un nosacījumi attiecībā uz audzēkņu skaitu un vecumu” ir noteikta mācību – treniņu grupu rezultativitātes kritēriju izpilde, kas cita starpā paredz dalību sacensībās. Lai nodrošinātu iesniegumam pievienotās informācijas pārbaudi, nepieciešama informācija par dalību sacensībās, tādejādi ir nepieciešams informāciju papildināt ar sacensību kalendāru (izstrādāta jauna funkcionalitāte VIIS, kas nodrošina minētā sacensību kalendāra datu ievadīšanu VIIS).Informācijas ievade VIIS atbilstoši Noteikumos Nr. 1036 noteiktajai kārtībai, nodrošinās operatīvu iesniegumam par dotācijas saņemšanu pievienojamās informācijas iesniegšanu, ļaujot paātrināt rīcību piešķiramās dotācijas apmēra aprēķināšanai, tādējādi mazinot administratīvo slogu (noteikumu projekta 8., 10. un 18. punkts).9) Pamatojoties uz Augstskolu likuma 46.1 pantā noteikto, Studējošo un absolventu reģistrā iekļauj arī nepersonificētus statistikas datus par absolventu nodarbinātību, ienākumiem, bezdarbnieka statusa piešķiršanu un daba meklētāja statusu. Minētie dati par augstākās izglītības iestāžu absolventiem ļaus ieviest reāli funkcionējošo studējošo un absolventu monitoringa sistēmu un tiks nodrošināta iespēja noteikt, vai ieguldījumi augstākajā izglītībā atbilst darba tirgus, sabiedrības un tautsaimniecības attīstības prasībām, uzlabojot izglītības politikas plānošanu. Noteikumu projektā paredzēts, ka nepersonificētus datus par absolventu nodarbinātību, ienākumiem un bezdarbnieka vai darba meklētāja statusu VIIS sniegs VID, NVA, izmantojot CSP datu apstrādes risinājumus. Statistikas dati būs publiski pieejami IZM mājas lapā. ES struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” ietvaros tiks īstenots 8.3.6.2.pasākums “Izglītības kvalitātes monitoringa sistēmas ieviešana”. Šīs monitoringa sistēmas darbībā tiks izmantoti tai skaitā Studējošo un absolventu reģistra dati par studējošiem un absolventu nodarbinātību. Monitoringa sistēma uzdevums ir augstākās izglītības sistēmas kvalitātes kontroles rīks un kalpos par mehānismu augstākās izglītības mērķu sasniegšanas veicināšanai un uzraudzībai (noteikumu projekta 7., 16. un 17. punkts).10) Lai augstskolas varētu kvalitatīvi ievadīt jaunizveidotajā Studējošo un absolventu reģistrā visus datus, nepieciešams noteikt saprātīgu termiņu, jo, pirmkārt, visām augstskolām būs jāaktualizē informācija par studējošajiem, kuru augstskola ievāc un kārto, atbilstoši Ministru kabineta 2007. gada 27. marta noteikumiem Nr. 203 “Studējošā personas lietas noformēšanas un aktualizēšanas kārtība”, ņemot vērā ministrijas izstrādāto projektu “Grozījumi Ministru kabineta 2007. gada 27. marta noteikumos Nr. 203 „Studējošā personas lietas noformēšanas un aktualizēšanas kārtība.” Otrkārt, augstskolās, kurās nav savu iekšējo informācijas sistēmu, vadīs datus manuāli, bet ar tām augstskolām un koledžām, kurām informācijas sistēmas ir – notiks sistēmu savienošana ar VIIS un datu nodošana notiks tiešsaistes režīmā. Tādēļ, gan manuālo datu ievadīšanai, gan sistēmu savienošanai nepieciešams laiks. Ņemot vērā, ka datus par studējošiem nepieciešams sniegt pašvaldībām jau no 2018. gada 1. janvāra, savukārt VID līdz katra gada 1. februārim un turpmāk ik mēnesi, tad ievadīt VIIS arī nepieciešams ne vēlāk, ka uz 2017. gada 31. decembri. Tāpēc dati tika sadalīti 3 blokos - minimālais datu apjoms ir ievadāms uz 2017. gada 31. decembri, dati par 2017. gada absolventiem un tiem izsniegtiem diplomiem – līdz 2018. gada 1. aprīlim, savukārt, monitoringa datu apstrāde sāksies 2019. gadā un pirmā informācija par absolventu nodarbinātību tiks apkopota 2020. gadā.Finansiāli datu apmaiņa valsts augstskolām un koledžām tiek nodrošināta piešķiramā studiju bāzes finansējuma ietvaros. Privātām augstskolām un koledžām finansējums netiek nodrošināts, jo saskaņā ar Augstskolu likuma 77. pantu “Augstskolas finansē to dibinātāji”. Arī šobrīd likumdošana paredz visām augstskolām pienākumu sniegt informāciju par absolventu nodarbinātību, taču dati tiek iesniegti dažādos formātos un nav piemēroti salīdzinošai analīzei un topošo studentu objektīvai informēšanai. Tādēļ noteikumu projekts modernizē šo datu apmaiņu.Daļa no VIIS nepieciešamajiem datiem tiek iegūta no Iedzīvotāju reģistra. Datu apmaiņa ar Iedzīvotāju reģistru notiek saskaņā ar 2009. gada 14. aprīļa starpresoru vienošanos starp Izglītības un zinātnes ministriju un Pilsonības un migrācijas lietu pārvaldi (turpmāk – PMLP). Šī vienošanās nosaka kārtību kādā PMLP, izmantojot VIIS un PMLP Vienoto migrācijas informācijas sistēmu no Iedzīvotāju reģistra Centrālās datu bāzes, sniedz Izglītības un zinātnes ministrijai nepieciešamās ziņas (veic datu pārraidi tiešsaistes režīmā) par fiziskām personām, lai Izglītības un zinātnes ministrija savas kompetences ietvaros varētu nodrošināt funkciju sekmīgu izpildi. Tehniski informācijas atjaunošana no Iedzīvotāju reģistra notiek automātiski – katru reizi, kad sistēmā tiek pievienota jauna persona vai tiek aktualizēti personas dati, tādēļ augstskolām papildus izmaksas neveidosies (noteikumu projekta 17., 19. un 23. punkts).11) Noteikumu Nr. 788 14.3. punktā ir noteikts, ka arī pašlaik iespējama datu apmaiņa starp institūcijām, tai skaitā NVD ir iespēja vērsties IZM un noslēgt līgumu par datu apmaiņu tiešsaistē (noteikumu projekta 17. un 22. punkts);12) 2016. gada 1. janvārī stājas spēkā Statistikas likums, ar ko zaudēja spēku Valsts statistikas likums (pieņemts 06.11.1997.) un mainoties normatīvajā aktā lietotai terminoloģijai no “valsts statistika” uz “oficiālā statistika”, nepieciešams veikt grozījumus Noteikumos Nr. 778 terminoloģijas konsekvences nodrošināšanai (noteikumu projekta 2. un 6. punkts). |
| 3. | Projekta izstrādē iesaistītās institūcijas | CSP |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz augstākās izglītības iestādēm, šo iestāžu absolventiem un profesionālās ievirzes sporta izglītības iestādēm. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta ietekme uz sabiedrību, tautsaimniecības attīstību un administratīvo slogu ir saistāma ar Studējošo un absolventu reģistra izveidi un uzturēšanu, kas paredz augstskolu un koledžu informācijas sistēmu un VIIS funkcionalitātes pilnveidošanu. Vienlaikus norādām, ka administratīvais slogs ilgtermiņā samazināsies, jo augstskolas un koledžas tikai vienu reizi izveidos savienojumu ar VIIS un turpmāk nodos informāciju VIIS elektroniskā veidā. Tādējādi VIIS tiks apkopoti un būs oficiāli pieejami dati, kas dos iespēju attiecīgām institūcijām tos izmantot un augstskolām tos gatavot tikai vienu reizi, nevis uz katru pieprasījumu.Noteikumu projekts ir izstrādāts, papildinot ar regulējumu par informāciju par studējošiem augstākās izglītības iestādēs.Profesionālās ievirzes sporta izglītības iestādes šobrīd iesniedz iesniegumu dotācijas saņemšanai un pievieno informāciju par kritēriju un nosacījumu izpildi atbilstoši Noteikumos Nr. 1036 noteiktajai kārtībai (pielikumos noteiktajā formā). Noteikumu projektā minēto datu ievade VIIS nodrošinās dotācijas saņemšanai nepieciešamās informācijas (iesniegums, pielikumi) izveidi un dotācijas aprēķināšanu, atbilstoši Noteikumos Nr. 1036 noteiktajai kārtībai, vienlaikus nodrošinot administratīvā sloga samazināšanos. |
| 3. | Administratīvo izmaksu monetārs novērtējums | Administratīvās izmaksas mainīsies divām sabiedrības grupām: studējošo apgādniekiem un augstākās izglītības iestādēm. Studējošo līdz 24 gadu vecumam vecākiem vai aizbildņiem ir tiesības uz iedzīvotāju nodokļu atlaidēm. Pašlaik, lai šīs atlaides tiktu piemērotas, augstākās izglītības iestādēm ir jāizsniedz oficiālās izziņas par studiju faktu, un vecākiem vai aizbildņiem ir jāiesniedz šīs izziņas VID. Pēc normatīvā akta stāšanās spēkā dati par studiju faktu no VIIS tiks nodoti VID elektroniski. Augstskolām nebūs nepieciešams izsniegt izziņas, iedzīvotājiem nebūs nepieciešams vērsties augstskolā un VID. Aprēķins par administratīvā sloga samazināšanu: no visiem 82 tūkst. studējošiem 39 241 studējošais ir vecumā līdz 24 gadiem. No tiem orientējoši 10% ir ārvalstu studenti, savukārt orientējoši 34% studējošie jau strādā un tādēļ to apgādniekiem nepienākas nodokļu atlaides (dati par strādājošo studējošo īpatsvaru izmantoti no EUROSTUDENT V apsekojuma). Tātad, 56% no studējošiem ir aktuāls jautājums par izziņām. Vidēji vienas izziņas izsniegšana prasa orientējoši 15 minūtes no augstskolas un 2 stundas no iedzīvotāja izziņas saņemšanai un iesniegšanai VID. Kopumā esošais administratīvais slogs laika izteiksmē ir orientējoši 49 469 stundas gadā. Vidējā bruto alga 2016.g. ir 859 euro, vidējais bruto atalgojums stundā 5 euro. Attiecīgi administratīvo izmaksu samazinājums dēļ elektroniskās datu apmaiņas izziņu vietā ir 247 344 euro gadā. Savukārt augstskolām būs jāizveido savienojums datu nodošanai no augstskolu informācijas sistēmām VIIS. Tam radīsies atbilstības izmaksas papildu datu laukumu izveidošanai augstskolu informācijas sistēmās un datu apmaiņas risinājuma ieviešanai. Šobrīd nav pieejami dati par atbilstības izmaksām un tie atšķirsies dažādās augstskolās atkarībā no to informācijas sistēmu attīstības pakāpes. No informācijas sniegšanas viedokļa radīsies nepieciešamība aizpildīt papildu datu laukumus, kas tiks ieviesti ar normatīvā akta projektu. Datu ievadīšana papildu datu laukos prasītu vidēji 15 minūtes par vienu studējošo gadā. Kopējais studējošo skaits 2016. gadā bija 82 914, papildu stundu skaits informācijas ievadīšanai 20 729 stundas gadā, attiecīgi papildu administratīvās izmaksas 105 568 euro gadā. Starpība starp samazinātajām un ieviestajām administratīvajām izmaksām ir administratīvo izmaksu samazinājums par 141 776 euro dēļ pārejas no izziņām uz elektronisko datu apmaiņu.Papildus, no 2018. gada 1. janvāra stāsies spēkā grozījumi likumā  “Par nekustamā īpašuma nodokli”, kas paredz nekustāmā īpašuma nodokļu atvieglojumus par apgādājamiem. Ja nenotiks elektroniskā informācijas nodošana, augstskolām rastos nepieciešamība izsniegt izziņas par studiju faktu, iedzīvotājiem- iesniegt izziņas pašvaldībās, kas radītu administratīvās izmaksas orientējoši 247 344 euro gadā. Studējošo un absolventu reģistra ieviešana nodrošinās informācijas nodošanu pašvaldībām elektroniskā veidā un novērsīs šo administratīvo izmaksu rašanos. |
| 4. | Cita informācija |  Nav. |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji |  2017.gads |  Turpmākie trīs gadi, *euro* |
| 2018.gads | 2019.gads | 2020.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2017.) gadu | izmaiņas, salīdzinot ar kārtējo (2017.) gadu | izmaiņas, salīdzinot ar kārtējo (2017.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Datu apstrādes veikšanai CSP būs nepieciešams datu bāzes analītiķis (darbs 9 mēnešus gadā, atlīdzība 17 894 euro par 9 mēnešiem), un statistiķis-matemātiķis (6 mēnešus gadā, atlīdzība 11 930 euro), abi 10. mēnešalgas grupa. Tam ir nepieciešams finansējums Ekonomikas ministrijas budžeta programmā 24.00 “Statistiskās informācijas nodrošināšana” 29 824 euro apmērā, sākot ar 2019.gadu, jo šo datu apstrāde nav daļa no oficiālās statistikas programmas.Datu apstrādes darbu saturs atbilst 10. algu grupas amatiem (matemātiķis un analītiķis), plānotais darbu apjoms ir 2521 stundas. Darbu nodrošināšanai nepieciešamais finansējums stundā 11.83 euro (7.66 euro\*1.25\*1.2359), nepieciešamais finansējums visam darbu apjomam 29 824 euro (11.833\*2521). Ekonomikas ministrija risinās jautājumu par CSP datu apstrādei nepieciešamo finansējumu budžeta programmā 24.00 “Statistiskās informācijas nodrošināšana” EM kopējā pieejamā budžeta ietvaros.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | CSP darbs ar šo datu apstrādi: CSP, veicot VID par personu nodarbinātību, nodarbinātības jomu, profesiju, ienākumiem un NVA datu par personu bezdarbu apstrādi ir jāsagatavo nosacījumu apraksts, kas jāievēro, apvienojot no VID saņemtos datu failus, jāpievieno NVA dati, jāpievieno CSP sagatavotā informācija par iedzīvotāju emigrāciju un jāsagatavo kopsavilkuma tabulas par katras augstākās izglītības iestādes absolventiem (2017.gadā – 57 iestādes). Tabulas tiks sagatavotas par katru konkrētā laika periodā akreditētu mācību programmu (atbilstoši "Noteikumu par Latvijas izglītības klasifikāciju" 2. pielikumam), ievērojot Statistikas likuma 19.panta pirmās daļas prasības par datu konfidencialitātes nodrošināšanu. Darbs tiks uzsākts 2019. gadā. |

|  |
| --- |
| **IV. Tiesību akta projekta ietekme uz****spēkā esošo tiesību normu sistēmu** |
| 1. | Nepieciešamie saistītie tiesību akta projekti | 1. Ministrija izstrādāja noteikumu projektu “Grozījumi Ministru kabineta 2007. gada 27. marta noteikumos Nr. 203 „Studējošā personas lietas noformēšanas un aktualizēšanas kārtība””, lai precizēt studējošo lietās iekļaujamo informāciju un tās aktualizācijas un nodošanas kārtību Valsts izglītības informācijas sistēmā;2. Atbilstoši Augstskolu likuma Pārejas noteikumu 41. punktā noteiktajam, ka Ministru kabinets ne vēlāk kā līdz 2017. gada 1. janvārim izdara grozījumus Ministru kabineta 2006. gada 12. decembra noteikumos Nr. 994 “Kārtība, kādā augstskolas un koledžas tiek finansētas no valsts budžeta līdzekļiem”, nosakot kārtību, kādā tiek finansēta valsts dibināto augstskolu un koledžu datu sniegšana studējošo un absolventu reģistram, Ministrija izstrādāja noteikumu projektu “Grozījumi Ministru kabineta 2006. gada 12. decembra noteikumos Nr. 994 “Kārtība, kādā augstskolas un koledžas tiek finansētas no valsts budžeta līdzekļiem””;3. Ministru kabineta 2011. gada 27. decembra noteikumos Nr.1036 “Kārtība, kādā valsts finansē profesionālās ievirzes sporta izglītības programmas” jāizdara grozījumi, lai nodrošinātu Noteikumos Nr. 1036 noteiktās iesniegumam par akreditētās profesionālās ievirzes sporta izglītības iestādēs īstenotajās programmās paredzētajās stundās (sporta treniņos un sporta sacensībās) nodarbināto pedagogu darba samaksai un valsts sociālās apdrošināšanas obligātajām iemaksām pievienojamās informācijas iekļaušanu VIIS;4. Ministru kabineta 2006. gada 2. maija noteikumi Nr. 348 “Kārtība, kādā augstskola un koledža iesniedz Izglītības un zinātnes ministrijā informāciju par savu darbību” jāveic grozījumi, lai samazināt augstskolām un koledžām iesniedzamo dokumentu apjomu un mainīt informācijas iesniegšanas veidu;5. Ministru kabineta 2006. gada 10. oktobra noteikumos Nr. 846 “Noteikumi par prasībām, kritērijiem un kārtību uzņemšanai studiju programmās” jāveic grozījums, nosakot uzņemšanas noteikumu iesniegšanu VIIS. |
| 2. | Atbildīgā institūcija | IZM |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Saistības pret Eiropas Savienību | 2013. gada 23. septembra Eiropas Komisijas Regula Nr. 912/2013, ar ko attiecībā uz statistiku par izglītības un apmācības sistēmām īsteno Eiropas Parlamenta un Padomes Regulu (EK) Nr. 452/2008 par izglītības un mūžizglītības statistikas izveidi un pilnveidi. |
| Citas starptautiskās saistības | Nav |
| Cita informācija | Nav |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 2013. gada 23. septembra Eiropas Komisijas Regula Nr. 912/2013, ar ko attiecībā uz statistiku par izglītības un apmācības sistēmām īsteno Eiropas Parlamenta un Padomes Regulu (EK) Nr. 452/2008 par izglītības un mūžizglītības statistikas izveidi un pilnveidi. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (tajā skaitā alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 3.pants |  |  |  |
| 4.punkts | Noteikumu Nr. 788 8.1.6. punkts; | Tiks pārņemts pilnībā.  | Neparedz stingrākas prasības. |
| 5.punkts | Noteikumu Nr. 788 8.1 1.7. apakšpunkts; | Tiks pārņemts pilnībā.  | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |  |  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |  |  |
| Cita informācija | Nav. |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu tiks ievietota tīmekļa vietnē [www.izm.gov.lv](http://www.izm.gov.lv) pēc tā izsludināšanas Valsts sekretāru sanāksmē.Ir notikušas divas saskaņošanas sanāksmes ar nozares organizācijām un citām valsts iestādēm, kas sniedza atzinumus par noteikumu projektu.  |
| 2. | Sabiedrības līdzdalība projekta izstrādē | Noteikumu projekts šo jomu neskar. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4.  | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Augstākās izglītības iestādes, profesionālās ievirzes sporta izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem  | Noteikumu projekts šo jomu neskar. |
| 3. | Cita informācija | Nav. |

*Anotācijas III sadaļa – noteikumu projekts šo jomu neskar.*

Izglītības un zinātnes ministrs K. Šadurskis

Vīza:

Valsts sekretāre L. Lejiņa

29.08.2017

10:23

4632

N. Mazure, 67047740;

Nadezda.Mazure@izm.gov.lv

A. Mičule, 67047928;

Anda.Micule@izm.gov.lv

I. Grava, 670477972;

Ieva.grava@izm.gov.lv